CELEX: 62008CA0083
Language: el
Date: 2009-04-02 00:00:00
Title: Υπόθεση C-83/08: Απόφαση του Δικαστηρίου (τέταρτο τμήμα) της 2ας Απριλίου 2009 [αίτηση του Thüringer Finanzgericht, Gotha (Γερμανία) για την έκδοση προδικαστικής αποφάσεως] — Glückauf Brauerei GmbH κατά Hauptzollamt Erfurt (Εναρμόνιση των διαρθρώσεων των ειδικών φόρων κατανάλωσης — Οδηγία 92/83/ΕΟΚ — Άρθρο 4, παράγραφος 2 — Μικρό ζυθοποιείο, νομικώς και οικονομικώς ανεξάρτητο από οποιοδήποτε άλλο ζυθοποιείο — Κριτήρια της νομικής και οικονομικής ανεξαρτησίας — Πιθανότητα έμμεσου επηρεασμού)

20.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 141/17
            
         Απόφαση του Δικαστηρίου (τέταρτο τμήμα) της 2ας Απριλίου 2009 [αίτηση του Thüringer Finanzgericht, Gotha (Γερμανία) για την έκδοση προδικαστικής αποφάσεως] — Glückauf Brauerei GmbH κατά Hauptzollamt Erfurt
   (Υπόθεση C-83/08) (1)
   
   (Εναρμόνιση των διαρθρώσεων των ειδικών φόρων κατανάλωσης - Οδηγία 92/83/ΕΟΚ - Άρθρο 4, παράγραφος 2 - Μικρό ζυθοποιείο, νομικώς και οικονομικώς ανεξάρτητο από οποιοδήποτε άλλο ζυθοποιείο - Κριτήρια της νομικής και οικονομικής ανεξαρτησίας - Πιθανότητα έμμεσου επηρεασμού)
   2009/C 141/27
   Γλώσσα διαδικασίας: η γερμανική
   
      Αιτούν δικαστήριο
   
   Thüringer Finanzgericht, Gotha
   
      Διάδικοι στην υπόθεση της κύριας δίκης
   
   Glückauf Brauerei GmbH
   κατά
   Hauptzollamt Erfurt
   
      Αντικείμενο
   
   Αίτηση εκδόσεως προδικαστικής αποφάσεως — Thüringer Finanzgericht, Gotha (Γερμανία) — Ερμηνεία του άρθρου 4, παράγραφος 1, της οδηγίας 92/83/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά (ΕΕ L 316, σ. 21) — Χαρακτηρισμός ζυθοποιείου ως «ανεξάρτητου μικρού ζυθοποιείου» για την επιβολή μειωμένου συντελεστή ειδικού φόρου καταναλώσεως — Κριτήριο «οικονομικής ανεξαρτησίας» — Ζυθοποιείο το οποίο ενδέχεται να επηρεάζεται από δύο άλλα ζυθοποιεία λόγω των σχέσεων συμμετοχής στο εταιρικό του κεφάλαιο και του τρόπου κατανομής των δικαιωμάτων ψήφου
   
      Διατακτικό
   
   Το άρθρο 4, παράγραφος 2, της οδηγίας 92/83/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά, πρέπει να ερμηνευθεί υπό την έννοια ότι σε μια κατάσταση που χαρακτηρίζεται από την ύπαρξη διαρθρωτικών δεσμών, όσον αφορά τις εταιρικές συμμετοχές και τα δικαιώματα ψήφου, και συνεπάγεται ότι ένα και το αυτό πρόσωπο, το οποίο ασκεί διευθυντικά καθήκοντα σε πλείονα από τα οικεία ζυθοποιεία, έχει τη δυνατότητα, ανεξαρτήτως της συμπεριφοράς του στην πράξη, να επηρεάζει τη λήψη των εμπορικών τους αποφάσεων, αποκλείεται το ενδεχόμενο να θεωρηθούν τα ζυθοποιεία αυτά ως οικονομικώς ανεξάρτητα το ένα από το άλλο.
   
      (1)  ΕΕ C 128 της 24.5.2008.